ร้านนี้ยอมรับเลยว่าค้นหาจากวงใน เพราะไม่รู้จะไปกินร้านไหนดี เลยจัดเลยค่ะ serch ปุ๊ป ตอนแรกขึ้นว่า ย้ายร้าน แต่ไม่ค่ะ เราจะไม่ยอมแพ้ หาจนกว่าจะเจอ และก็เจอจนได้ มาถึงร้าน ร้านรองรับลูกค้าได้เยอะมากกค่ะ เพราะโต๊เยอะมาก และยังมีห้องคาราโอเกะไว้รับรองอีกด้วย อีกทั้งบรรยากาศก็ดีดี๊ กินอาหารไป ลมพัดไป โอ๊ยย อะไรจะชิวขนาดนั้นคะคู๊ณณณณ ...

ส่วนของอาหารก็มีให้เลือกหลากหลายเลยค่ะ ทั้ง ไทย จีน ซีฟู๊ด มานี่ทั้งทีไม่กินซีฟู๊ดก็จะกะไรอยู่ จัดไปค่ะ ตามเมนูด้านล่างเล๊ยย
-  ปลากระพงทอดราดน้ำปลา จานที่ขาดไม่ได้ไม่ว่าจะเป็นร้านไหน เราว่าหลายๆคนน่าจะเป็น กลายเป็นว่าร้านนี้ทำออกมาได้ดี โดนใจเลย เนื้อปลาทอดมาแบบกรอบๆ ทานกับน้ำยำ ลงตัวสุดค่ะ
- ต้มยำรวมน้ำข้น จานนี้ก็ดีไปอี๊ก ต้มยำร้อนๆคล่องคอ ทานกับข้าวสวยร้อนๆ ดี๊ดีค่ะ
- ทอดมันกุ้ง สำหรับจานนี้เราว่ากลางๆ เพราะ เหมือนในส่วนของเนื้อทอดมันผสมกับเนื้อปลามาเยอะเกินเลยไม่ค่อยหนึบเท่าไหร่ค่ะ
- ปูม้านึ่ง  จานนี้สั่งมาเพื่อสนองนี๊ดตัวเองล้วนๆบอกเลยค่ะ เพราะอยากแทะปูมาก และร้านนี้ก็ทำให้ไม่ผิดหวัง ทุบปูมาให้เรียบร้อย นั่งกินปูสดๆเนื้อหวานๆดูวิวไป ชิวได้อีก
- ทะเลเดือด จานนี้มาเดือดจริงๆค่ะ เสริฟ์มาแบบกระทะร้อน + อาหารทะเลสดๆ ดีงามค่ะ 

สำหรับร้านนี้ถ้ามี 10 เราให้ 9.5 เลย หักที่ทอดมันกุ้งนิดเดียว ดีทั้งอาหาร ทั้งพนักงานที่คอยดูแลลูกค้าตลอด ดีเยี่ยมค่ะ เราไปทานได้บัตรส่วนลดมาด้วย ถ้าใครชอบทานอาหารทะเลพร้อมกับดูวิวไปด้วยอย่าลืมมาลองร้านนี้นะคะ แนะนำมากๆเลย